**Қазақстан Республикасы Үкіметінің заң жобалау жұмыстарының 2017 жылға арналған жоспары туралы**

Қазақстан Республикасы Үкіметінің 2016 жылғы 29 желтоқсандағы № 905 қаулысы

**Қазақстан Республикасы Үкіметінің заң жобалау жұмыстарының 2017 жылға арналған жоспары туралы**

      Қазақстан Республикасының Үкіметі **ҚАУЛЫ ЕТЕДІ:**  
      1. Қоса беріліп отырған Қазақстан Республикасы Үкіметінің заң жобалау жұмыстарының 2017 жылға арналған жоспары (бұдан әрі – Жоспар) бекітілсін.  
      2. Қазақстан Республикасы Үкіметінің заң жобалау жұмысын үйлестіру және осы қаулының орындалуын бақылау Қазақстан Республикасы Әділет министрлігіне жүктелсін.   
      3. Жоспарда көзделген заң жобаларын әзірлеуші мемлекеттік органдар заң жобаларын Қазақстан Республикасы Әділет министрлігіне Жоспарда белгіленген айдың 1-күнінен кешіктірмей және Қазақстан Республикасының Үкіметіне Жоспарда белгіленген айдың 20-күнінен кешіктірмей ұсынсын.  
      4. Осы қаулы қол қойылған күнінен бастап қолданысқа енгізіледі.

|  |
| --- |
| *Қазақстан Республикасының* |
| *Премьер-Министрі* | *Б. Сағынтаев* |

|  |  |
| --- | --- |
|  | Қазақстан Республикасы Үкіметінің 2016 жылғы 29 желтоқсандағы № 905 қаулысы |

**Қазақстан Республикасы Үкіметінің заң жобалау жұмыстарының 2017 жылға арналған жоспары**

|  |  |  |  |  |  |  |
| --- | --- | --- | --- | --- | --- | --- |
| Р/с № | Заң жобасының атауы | Әзірлеуші мемлекеттік орган | Ұсыну мерзімі | | | Заң жобаларын сапалы әзірлеу және уақтылы енгізу үшін жауапты тұлға |
| Әділетмині | Үкімет | Парламент |
| 1 | 2 | 3 | 4 | 5 | 6 | 7 |
| 1 | "Қазақстан Республикасының Халықаралық Валюта Қорына, Халықаралық Қайта Құру және Даму Банкiне, Халықаралық Қаржы Корпорациясына, Халықаралық Даму Қауымдастығына, Инвестициялар Кепiлдiгiнiң Көпжақты Агенттiгiне, Инвестициялық Дауларды Реттеу жөнiндегi Халықаралық Орталыққа, Еуропа Қайта Құру және Даму Банкiне, Азия Даму Банкiне, Ислам Даму Банкiне мүшелiгi туралы" Қазақстан Республикасының Заңына өзгерістер енгізу туралы | ҰЭМ | Қаңтар | Ақпан | Сәуір | М.Ә. Құсайынов |
| 2 | Қазақстан Республикасының кейбір заңнамалық актілеріне жоғары оқу орындарының академиялық және басқару дербестігін кеңейту мәселелері бойынша өзгерістер мен толықтырулар енгізу туралы | БҒМ | Қаңтар | Ақпан | Сәуір | Э.А. Суханбердие ва |
| 3 | Қазақстан Республикасының кейбір заңнамалық актілеріне ғылым мәселелері бойынша өзгерістер мен толықтырулар енгізу туралы | БҒМ | Қаңтар | Ақпан | Сәуір | А.К.  Әмрин |
| 4 | Қазақстан Республикасының кейбiр заңнамалық актiлерiне ақпарат және коммуникация мәселелерi бойынша өзгерiстер мен толықтырулар енгiзу туралы | АКМ | Ақпан | Наурыз | Мамыр | А.Ғ.  Әжібаев |
| 5 | **Қазақстан Республикасының кейбір заңнамалық актілеріне архив ісі мәселелері бойынша өзгерістер мен толықтырулар енгізу туралы** | МСМ | Ақпан | Наурыз | Мамыр | А.Р. Райымқұлова |
| 6 | Табиғи монополиялар туралы (жаңа редакция) | ҰЭМ | Ақпан | Наурыз | Мамыр | А.Ә. Әріпханов |
| 7 | Кинематография туралы | МСМ | Ақпан | Наурыз | Мамыр | А.Р. Райымқұлова |
| 8 | Қазақстан Республикасының кейбір заңнамалық актілеріне кинематография мәселелері бойынша өзгерістер мен толықтырулар енгізу туралы | МСМ | Ақпан | Наурыз | Мамыр | А.Р. Райымқұлова |
| 9 | Қазақстан Республикасының кейбір заңнамалық актілеріне коммерциялық емес ұйымдардың қызметі мәселелері бойынша өзгерістер мен толықтырулар енгізу туралы | ДІАҚМ | Ақпан | Наурыз | Мамыр | А.Н.  Нүкенов |
| 10 | Қазақстан Республикасының Әкімшілік құқық бұзушылық туралы кодексіне өзгерістер мен толықтырулар енгізу туралы | Әділетмині | Наурыз | Сәуір | Маусым | З.Х. Баймолдина |
| 11 | "Есiрткi, психотроптық заттар, сол тектестер мен прекурсорлар және олардың заңсыз айналымы мен терiс пайдаланылуына қарсы iс-қимыл шаралары туралы" Қазақстан Республикасының Заңына өзгерістер мен толықтырулар енгізу туралы | ІІМ | Сәуір | Мамыр | Шілде | Р.Т.  Жақыпов |
| 12 | "Салық және бюджетке төленетін басқа да міндетті төлемдер және кедендік реттеу туралы" Қазақстан Республикасының Кодексі | ҰЭМ | Маусым | Шілде | Тамыз | М.Ә. Құсайынов |
| 13 | Қазақстан Республикасының кейбір заңнамалық актілеріне салық салу және кедендік реттеу мәселелері бойынша өзгерістер мен толықтырулар енгізу туралы | ҰЭМ | Маусым | Шілде | Тамыз | М.Ә. Құсайынов |
| 14 | Қазақстан Республикасының кейбір конституциялық заңдарына салық салу мәселелері бойынша өзгерістер енгізу туралы | ҰЭМ | Маусым | Шілде | Тамыз | М.Ә. Құсайынов |
| 15 | Қазақстан Республикасының Ұлттық қорынан 2018 – 2020 жылдарға арналған кепілдендірілген трансферт туралы | ҰЭМ | Шілде | Тамыз | Тамыз | М.Ә. Құсайынов |
| 16 | 2018 – 2020 жылдарға арналған республикалық бюджет туралы | Қаржымині | Тамыз | Тамыз | Тамыз | Т.М. Савельева |
| 17 | Қазақстан Республикасының кейбір заңнамалық актілеріне сақтандыру және сақтандыру қызметі мәселелері бойынша өзгерістер мен толықтырулар енгізу туралы | ҰБ (келісім бойынша) | Мамыр | Шілде | Қыркүйек | О.А.  Смоляков |
| 18 | "Жер қойнауы және жер қойнауын пайдалану туралы" Қазақстан Республикасының Кодексі | ИДМ | Маусым | Шілде | Қыркүйек | Т.С. Тоқтабаев |
| 19 | Қазақстан Республикасының кейбір заңнамалық актілеріне жер қойнауын пайдалану мәселелері бойынша өзгерістер мен толықтырулар енгізу туралы | ИДМ | Маусым | Шілде | Қыркүйек | Т.С. Тоқтабаев |
| 20 | Қазақстан Республикасының кейбір заңнамалық актілеріне мемлекеттік функцияларды бәсекелес ортаға беру мәселелері бойынша өзгерістер мен толықтырулар енгізу туралы | ҰЭМ | Маусым | Шілде | Қыркүйек | М.Е. Әбілқасымова |
| 21 | Қазақстан Республикасының кейбір заңнамалық актілеріне агроөнеркәсіптік кешенді реттеу мәселелері бойынша өзгерістер мен толықтырулар енгізу туралы | АШМ | Шілде | Тамыз | Қазан | Қ.Қ. Айтуғанов |
| 22 | Қазақстан Республикасының кейбір заңнамалық актілеріне тұрғын үй қатынастары мәселелері бойынша өзгерістер мен толықтырулар енгізу туралы | Қорғанысмині | Шілде | Қыркүйек | Қараша | Т.С.  Мұхтаров |
| 23 | Қазақстан Республикасы азаматтарының төлем қабілеттілігін қалпына келтіру туралы | Қаржымині | Тамыз | Қыркүйек | Қараша | А.М. Теңгебаев |
| 24 | Қазақстан Республикасының кейбір заңнамалық актілеріне Қазақстан Республикасы азаматтарының төлем қабілеттілігін қалпына келтіру мәселелері бойынша өзгерістер мен толықтырулар енгізу туралы | Қаржымині | Тамыз | Қыркүйек | Қараша | А.М. Теңгебаев |
| 25 | Валюталық реттеу және валюталық бақылау туралы (жаңа редакция) | ҰБ (келісім бойынша) | Қыркүйек | Қазан | Желтоқсан | О.А.  Смоляков |
| 26 | Қазақстан Республикасының кейбір заңнамалық актілеріне валюталық реттеу және валюталық бақылау мәселелері бойынша өзгерістер мен толықтырулар енгізу туралы | ҰБ (келісім бойынша) | Қыркүйек | Қазан | Желтоқсан | О.А.  Смоляков |
| 27 | "Мемлекеттiк статистика туралы" Қазақстан Республикасының Заңына өзгерiстер мен толықтырулар енгiзу туралы | ҰЭМ | Қыркүйек | Қазан | Желтоқсан | М.Ә.  Құсайынов |
| 28 | Қазақстан Республикасының кейбiр заңнамалық актiлерiне әлеуметтiк қамсыздандыру мәселелерi бойынша өзгерiстер мен толықтырулар енгiзу туралы | ДСӘДМ | Қыркүйек | Қазан | Желтоқсан | С.К. Жақыпова |

**Ескертпе: аббревиатуралардың толық жазылуы:**  
      ҰЭМ – Қазақстан Республикасының Ұлттық экономика министрлігі  
      ИДМ – Қазақстан Республикасының Инвестициялар және даму министрлігі  
      АШМ – Қазақстан Республикасының Ауыл шаруашылығы министрлігі   
      Қаржымині – Қазақстан Республикасының Қаржы министрлігі  
      БҒМ – Қазақстан Республикасының Білім және ғылым министрлігі  
      ІІМ – Қазақстан Республикасының Ішкі істер министрлігі  
      АКМ - Қазақстан Республикасының Ақпарат және коммуникация министрлігі   
      Әділетмині – Қазақстан Республикасының Әділет министрлігі  
      ДСӘДМ – Қазақстан Республикасының Денсаулық сақтау және әлеуметтік даму министрлігі  
      ДІАҚМ - Қазақстан Республикасының Дін істері және азаматтық қоғам министрлігі  
      МСМ – Қазақстан Республикасының Мәдениет және спорт министрлігі  
      Қорғанысмині - Қазақстан Республикасының Қорғаныс министрлігі  
      ҰБ - Қазақстан Республикасының Ұлттық Банкі